### На основу члана 53. Закона о заштити становништва од заразних болести („Службени гласник Републике Српске“, број 90/17, 42/20 и 98/20), члана 39. став (2) тачка 9) и 37) Закона о локалној самоуправи („Службени гласник Републике Српске“, број: 97/16 и 36/19) и члана 39. став 2. тачка 9) и 43) Статута Града Бијељина („Службени гласник Града Бијељина“, број: 9/17) Скупштина града Бијељина на 3. сједници одржаној дана 31. марта 2021. године, донијела је

### П Р О Г Р А М

**МЈЕРА ЗА СПРЕЧАВАЊЕ И СУЗБИЈАЊЕ, ЕЛИМИНАЦИЈУ И ЕРАДИКАЦИЈУ ЗАРАЗНИХ БОЛЕСТИ НА ПОДРУЧЈУ ГРАДА БИЈЕЉИНА ЗА 2021.ГОДИНУ**

1. **ОПШТЕОДРЕДБЕ**

Чланом 3. Закона о заштити становништва од заразних болести („Службени гласник Републике Српске“, број 90/17) прописана је обавеза планирања, предузимања и провођења мјера за спречавање и сузбијање, елиминацију и ерадикацију заразних болести јединицама локалне самоуправе и њеним органима, здравственим и другим установама, предузећима и другим правним и физичким лицима.

У спровођењу превентивних мјера за спречавање и сузбијање заразних болести људи, Скупштина града преко својих органа, као и здравствене и друге установе, предузећа и друга правна и физичка лица, усмјериће активности нарочито на спровођењу општих, посебних, ванредних и осталих мјера.

### МЈЕРЕ ЗА СПРЕЧАВАЊЕ И СУЗБИЈАЊЕ ЗАРАЗНИХ БОЛЕСТИ

### Опште мјере за заштиту од заразних болести

* Обезбјеђење санитарно техничких услова за одржавање личне и опште хигијене и уклањање отпадних материја у домаћинству на приватном посједу, у објектима у којима се обавља пословна дјелатност и у њиховој околини, средствима саобраћаја и свим мјестима јавног окупљања.

Правна лица и предузетници, привредна друштва, установе и власници приватних посједа дужни су у својим објектима и њиховој околини обезбиједити санитарно- техничке услове за одржавања личне и опште хигијене, те уклањати отпадне материје на начин који не угрожава здравље људи.

* Обезбјеђење здравствено исправне воде намијењене за пиће, Извршиоци ове мјере су надлежне институције са подручија Града Бијељина.

Мјеру треба спроводити континуирано током 2021. године, а надзор над спровођењем ове мјере вршиће се контролом хигијенске исправности воде за пиће према Плану превентивних мјера заштите становништва на подручју Града Бијељина за 2021.годину.

* Обезбијеђење микробиолошке исправности хране и предмета опште употребе као и чистоће опреме, уређаја радне одјеће, радних површина и руку радника који раде у производњи и промету тих производа.

2.

Ову мјеру дужни су спроводити сви субјекти који се баве производњом и прометом хране и предмета опште употребе.

Задатак је трајан, а надзор над спровођењем ове мјере вршиће се контролом хигијенске исправност и хране и предмета опште употребе у производњи и промету.

* Спровођење дезинфекције, дезинсекције и дератизације на јавним површинама, насељеним мјестима, објектима за снабдијевање водом за пиће, објектима за производњу и промет хране и предмета опште употребе, те сировина за њихову производњу, односно средства намијењена за њихов превоз, објектима и просторијама за одлагање отпадних материја. Објектима здравствених установа, објектима и средствима јавног саобраћаја, стамбеним објектима и двориштима, мјестима јавног окупљања и задржавања људи и осталим објектима привредних друштава и других правних и физичких лица.

**Превентивна дезинфекција**

Односи се на дезинфекцију јавних водних објеката (дезинфекција локалних водовода, локалних водоопскрбних објеката, дезинфекција просторија школских и предшколских установа).

**Превентивна дератизација**

Извршилац систематске дератизације је најповољнији извођач у складу са Законом о јавним набавкама, а могу је обављати здравствене установе које испуњавају услове у погледу стручног кадра, опреме и средстава, тј. Задовољавају прописане норме у складу са Законом о заштити становништва од заразних болести („Службени гласник Републике Српске“, број 90/17), Правилником о начину обављања дезинфекције, дезинсекције и дератизације („Службени гласник Републике Српске“, број 118/18) и Правилником о условима и поступку за утврђивање услова који се односе на кадар, простор и опрему и о висини трошкова за утврђивање испуњености услова за овлашћеног извођача („Службени гласник Републике Српске“ број118/18).

Систематска дератизација обухвата:

* Индивидуална домаћинства,
* Стамбени фонд,
* предшколске, школске и вјерске установе,
* јавне зелене површине,
* обале ријека,
* канализациону мрежу,
* привредне субјекте (предузећа,угоститељске, занатске и трговачке радње).

Рокови за спровођење дератизације су април/мај и октобар/новембар 2021.године. Средства за спровођење ове мјере обезбијеђују корисници услуга и јединице локалне самоуправе.

* Обезбјеђивање резерви лијекова, дезинфекционих средстава, заштитних и других медицинских средстава и опреме за употребу у случају избијања епидемија.
* Уклањање људских и животињских излучевина, лешева, органа и ткива, отпадних вода и других отпадних материја на начин и под условима који не угрожавају здравље становништва, изворишта воде за пиће и животну средину. Ова мјера спроводи се према плану који је дужна донијети јединица локалне самоуправе.

3.

### Посебне мјере за спречавање и сузбијање заразних болести су:

1. Епидемиолошки надзор те здравствено образовање и континуирано информисање запослених радника, пацијената и становништва о кретању заразних болести, карактеристикама појединих болести, мјерама заштите и тренутној епидемиолошкој ситуацији.
2. Санитарни надзор над лицима запосленим на одређеним пословима и посебну едукацију тих лица, ради спречавања преношења заразних болести под санитарни надзор стављају се лица која раде:

* у производњи, преради и промету храном,
* на одржавању система за снабдијевање становништва водом за пиће,
* у производњи козметичких средстава,
* на пословима рада са дјецом предшколског узраста у области образовања и васпитања ученичког стандарда
* у играоницама,
* на пружању услуге његе и
* уљепшавања лица и тијела на пословима производње, паковања и издавања лијекова и медицинских средстава,
* здравствени радници, здравствени сарадници и други радници који раде у организационој јединици здравствене установе или здравственој установи која пружа здравствене услуге у одређеним областима.
* Лица која обављају практичну наставу на горе наведеним пословима

Посебна едукација за стицање основних знања о хигијени животне и радне средине, хигијени животних намирница, хигијени исхране, личној хигијени, о заразним и паразитарним болестима и за стицање основних знања исправних прописа који регулишу област заштите становништва од заразних болести се спроводи над лицима која су стављена под здравствени надзортј. Лица која у својим пословима и радним задацима долазе у контакт са животним намирницама и предметима опште употребе или која пружају хигијенске услуге другим лицима.

Средства за спровођење ове мјере обезбијеђује послодавац, а едукација запослених је обавезна сваке 4 године.

1. Епидемиолошко истраживање на терену ради раног откривања извора и путева преношења заразних болести, откривање лица која су била изложена примарном извору заразе и у контакту са обољелим лицима као и здравствени надзор над тим лицима, Лабораторијско испитивање и брзу дијагностику заразног обољења, те верификацију узрочника заразне болести у референтном центру за микробиолошка лабараторијска испитивања узрочника заразне болести.
2. Мјере карантина и стављање у карантин лица које је било у контакту са лицем обољелим од посебно опасне заразне болести, у складу са препорукама Института.
3. Обезбјеђење посебних услова за смјештај лица у изолацији и њихово лијечење у здравственој установи као и превоз санитетским возилом тих лица.
4. Евиденцију, пријављивање, обавјештавање и достављање извјештаја Институту о заразним болестима,
5. Имунизацију и хемопрофилаксу против заразних болести,
6. Тестирање крви, ткива, ћелија, органа и другог хуманог материјала код добровољних давалаца крви,
7. Спровођење организационих, техничких, дијагностичких, терапеутских, хигијенских и других мјера за спречавање и сузбијање интрахоспиталних инфекција у здравственим установама,

4.

1. Адекватно управљање медицинским отпадом
2. Спровођење дезинфекције. дезинсекције и дератизације у току и након завршетка заразне болести,
3. Здравствени надзор над лицима која носе узрочнике одређених заразних болести и над путницима у међународном саобраћају који долазе из подручја зараженог или угроженог посебно опасном заразном болешћу, колером или маларијом.
4. Безбиједан транспорт инфективног биолошког материјала.

Све напријед наведене мјере спроводе здравствене установе.

### Ванредне мјере за спречавање и сузбијање заразних болести:

Ванредне мјере за спречавање и сузбијање заразних болести спроводе се у ситуацији у којој долази до угрожавања безбједности и здравља људи, постојањем непосредне опасности за масовно преношење заразне болести.

Ванредне мјере обухватају:

* 1. Ограничење кретања у зараженом и угроженом подручју. и стављање под здравствени надзорлица које је било у контакту са зараженим лицем.
  2. Ограничење или забрана промета поједине или свих врста робе и средстава на одређеном подручју,
  3. Престанак рада васпитно- образовних установа и забрану окупљања на јавним мјестима,
  4. Увођење обавезног ангажовања запослених у здравственим установама и других грађана на отклањању посљедица настале ситуације
  5. Ванредну вакцинацију, односно хемопрофилаксу,
  6. Изолацију обољелих у кућним условима или другом адаптираном објекту када због масовног оболијевања није могућа изолација у здравственој установи.
  7. уступање и адаптација других објеката и ангажовање потребних средстава и опреме за потребе здравствене службе.
  8. Успостављање карантина и стављање у карантин лица које је било у контакту са лицем обољелим од посебно опасне заразне болести, те у складу са препорукама и друге мјере које природа болести налаже, односно мјере које предложи Свјетска здравствена организација
  9. Информисање јавности о актуелној епидемиолошкој ситуацији. Постојећим ресурсима, мјерама које се предузимају и које треба да предузму грађани.

У циљу спровођења заштите становништва од заразне болести Министарство за заштиту здравља и социјалне заштите, на приједлог Института доноси годишњи Програм мјера за спречавање и сузбијање, елиминацију и ерадикацију заразних болести за подручје Републике. Скупштине јединице локалне самоуправе доносе властите Програме за своје подручје, којим се обезбјеђују средства и извршиоци, рокове извршења и вршење надзора над спровођењем мјера.

Трошкови спровођења мјера у случају проглашења епидемије за подручје јединице локалне самоуправе финансирају се из буџета јединица локалне самоуправе.

### Остале мјере за спречавање и сузбијање заразних болести

1. Сахрањивање, ексхумација и превоз умрлих лица мора се вршити на начин који онемогућава ширење заразене болести.

5.

1. Превоз умрлих лица врше правна лица или предузетници регистровани за обављање те дјелатности намјенским возилом.
2. Превоз умрлих у међународном саобраћају може се вршити и средствима јавног превоза, у складу са међународним прописима.
3. У случају смрти посебно опасне заразне болести, опремање умрлог лица обавља се у здравственој установи у којој је лице умрло.

Ексхумација се врши уз рјешење- сагласност здравственог инспектора, а трошкове сноси подносилац захтјева за ексхумацију. Сахрањивање умрлих лица се може вршити само на мјестима одређеним за сахрањивање.

### СПРОВОЂЕЊЕ МЈЕРА

Ради ефикасније стручне примјене прописаних и других мјера превентивне здравствене заштите становништва од заразних болести, здравствене службе морају:

* Бити оспособљене за рано отклањање извора заразе и путева преношења заразе,
* Лабараторијско испитивање узрочника заразних болести, односно епидемија заразних болести,
* Обезбиједити довољне резерве вакцина за болести које подлијежу обавезној имунизацији,

О спровођењу овог програма стараће се здравствена инспекција и инспекција за храну уз овлашћење Инспектората.

Према овом програму сачиниће се План превентивне заштите становништва од заразних болести на подручју Града Бијељина за 2020.годину.

### ЗАВРШНЕ ОДРЕДБЕ

Овај Програм ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-25/21 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 31. март 2021. године |  |  |
|  |  | Александар Ђурђевић, с.р. |
|  |  |  |