На основу чланa 22. став (1) тачка а) подтачка 4) Закон о заштити и спасавању у ванредним ситуацијама („Службени гласник Републике Српске“, број: 121/12 и 46/17), члан 39. став (2) тачка 12) Закона о локалној самоуправи („Службени гласник Републике Српске“ , број: 97/16 и 36/19) и члан 39. став (2) тачка 13) Статута Града Бијељина („Службени гласник Града Бијељина“ број: 9/17), Скупштина Града Бијељина на 3. сједници одржаној дана 31. марта 2021. године, донијела је

**О Д Л У К У**

**О ДОПУНИ ОДЛУКЕ О ФОРМИРАЊУ ГРАДСКОГ ШТАБА ЗА**

**ВАНРЕДНЕ СИТУАЦИЈЕ ГРАДА БИЈЕЉИНА**

Члан 1.

У Одлуци о формирању Градског штаба за ванредне ситуације Града Бијељина („Службени гласник Града Бијељина“, број : 5/21), послије члана 6. додаје се члан 7., који гласи:

„7. У циљу обезбјеђења континуитета рада Градског штаба за ванредне ситуације Града Бијељина, Градоначелник може до окончања поступка око избора и именовања начелника одјељења у Градској управи Града Бијељина, који су сходно овој Одлуци и чланови штаба, рјешењем привремено именовати за чланове штаба службенике у наведеним одјељењима.

Када је због ванредне ситуације угрожено здравље људи Градски штаб за ванредне ситуације Града Бијељине чине и члан штаба за здравље – директор ЈЗУ Болнице „Свети Врачеви“ Бијељина и члан штаба специјалиста за здравље – лице запослено у ЈЗУ Болница „Свети Врачеви“ Бијељина које директор ове јавне установе посебним актом овласти да буде члан штаба“.

Члан 2.

Досадашњи чланови 7. и 8. постају чланови 8. и 9.

Члан 3.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-29/21 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 31. март 2021. године |  |  |
|  |  | Александар Ђурђевић, с.р. |