На основу члана 33. став 2. Закона о буџетском систему ("Службени гласник Републике Српске", број: 121/12, 52/14, 103/15 и 15/16), члана 39. став 2. тачка 3. Закона о локалној самоуправи ("Службени гласник Републике Српске", број: 97/16 и 36/19) и члана 39. став 2. тачка 3. Статута Града Бијељина ("Службени гласник Града Бијељина", број: 9/17), Скупштина Града Бијељина на 3. сједници одржаној дана 31. марта 2021. године, донијела је

**О Д Л У К У**

**О ИЗВРШЕЊУ БУЏЕТА ГРАДА БИЈЕЉИНА ЗА 2021. ГОДИНУ**

ОПШТЕ ОДРЕДБЕ

Члан 1.

Овом Одлуком прописује се начин извршења буџета Града Бијељина за 2021. годину (у даљем тексту: Буџет).

Ова Одлука ће се проводити у сагласности са Законом о буџетском систему Републике Српске, Одлуком о усвајању буџета Града Бијељина за 2021. годину, Законом о трезору Републике Српске, Законом о инвестирању јавних средстава Републике Српске, Законом о задуживању, дугу и гаранцијама Републике Српске, Правилником о буџетским класификацијама, садржини рачуна и примјени контног плана за кориснике прихода буџета Републике, општина, градова и фондова и другим прописима који уређују ову област.

Све Одлуке које се односе на Буџет морају бити у складу са овом Одлуком.

Ова Одлука се односи на буџетске кориснике и примаоце грантова који се у цијелости или дјелимично финансирају из буџета.

Члан 2.

Средства Буџета из члана 1. ове Одлуке распоређују се у укупном износу од 51.527.729,00 КМ, и то 40.933.069,00 КМ на текуће, 6.529.496,00 КМ на капиталне издатке, 50.000,00 KM на буџетску резерву и 4.015.164,00 КМ за остале издатке.

Укупни буџетски издаци морају бити уравнотежени са укупним буџетским средствима.

Члан 3.

Укупни издаци буџетских корисника, укључујући и издатке за отплату дуга, распоређују се по буџетским корисницима у складу са Одлуком о усвајању Буџета Града Бијељина за 2021. годину.

Члан 4.

Приходи Буџета утврђени су према члану 9., 10. и 11. Закона о буџетском систему Републике Српске.

Буџет се састоји од биланса буџетских средстава и буџетских издатака.

2.

Буџетски корисници могу сходно одредбама члана 11. Закона о буџетском систему Републике Српске користити властите приходе у износу како слиједи:

- институције средњег образовања у 100%-тном износу,

- институције културе у 100 %-тном износу,

- институције социјалне (Центар за социјални рад) и дјечије заштите(Дјечији вртић) у 100%-тном износу,

- организационе јединице Градске управе у 100%-тном износу уплата на РЈП,

- Туристичка организација у 100%-тном износу.

Остварени примици по основу продаје имовине ће се користити за капиталне издатке.

Буџетски корисници – потрошачке јединице, могу користити фондове : 02,03,04 и 05 за унос трансакција када позиције прихода и расхода нису планиране буџетом, постоје рачуни посебних намјена и расположива новчана средства, и то:

* Фонд 02 - фонд прихода по посебним прописима,
* Фонд 03 - фонд грантова (могу користити у износу од 100%),
* Фонд 04 - фонд средстава приватизације и сукцесије (могу користити у складу са релевантним прописима из ове области,
* Фонд 05 – фонд за посебне пројекте (могу користити за реализацију пројеката у складу са програмима финансијске подршке).

Члан 5.

Буџетски издаци су:

- текући расходи и трансфери између буџетских јединица

- издаци за нефинансијску имовину

- издаци за финансијску имовину и отплату дугова

Члан 6.

Наредбодавац и одговорна особа за извршење Буџета у цјелини је Градоначелник Града.Одјељење за финансије управља и контролише прилив и одлив новчаних средстава према усвојеном Буџету Града.

Овлашћене особе (начелници одјељења, носиоци активности-програма и руководиоци јавних институција) помоћни су извршиоци и одговорни су за намјенску употребу средстава буџета.

Члан 7.

Корисници буџетских средстава дужни су да средства утврђена у Буџету Града користе руководећи се начелима рационалности и штедње и не стварају обавезе изнад висине средстава утврђених буџетом за конкретну фискалну годину.

3.

Члан 8.

Одјељење за финансије:

* управља и контролише прилив и одлив новчаних средстава према усвојеном Буџету,
* сачињава квартални финансијски план потрошње у складу са процјеном остварења прилива буџетских средстава,
* обавјештава буџетске кориснике - потрошачке јединице о висини буџетских средстава која ће им се ставити на располагање кварталним финансијским планом, најкасније 10 дана прије почетка квартала.

Изузетно од претходног става овог члана, квартални план за први квартал фискалне године доставиће се до 15. јануара текуће фискалне године.

Уколико се укаже потреба за сезонским коришћењем средстава, буџетски корисник је дужан писменимзахтјевомтражити измјену достављеног-усвојеног кварталног финансијског плана и то најкасније 3 дана прије почетка квартала.

Сагласност на сезонско повлачење средстава даје Градоначелник на основу писменог образложења Одјељења за финансије.

Укупан износ свих кварталних финансијских планова потрошње сваког буџетског корисника - потрошачке јединице,мора бити једнак износу усвојеног годишњег Буџета за сваког буџетског корисника.

Члан 9.

Одјељење за финансије - Одсјек за рачуноводство и финансије и Одсјек за трезор, одговорни су за измирење обавеза у складу са одобреним финансијским планом и у складу са овом Одлуком.

Одјељење за финансије врши пренос средстава за измирење обавеза по основу издатака из члана 5. ове одлуке искључиво на основу образаца прописаних за трезорско пословање буџетских корисника.

Члан 10.

Прерасподјела буџетских средстава у оквиру потрошачке јединице - буџетског корисника између расхода (текући расходи и трансфери између и унутар јединица власти) и издатака за нефинансијску имовину, финансијску имовину, отплату дугова и осталих издатака врши се на основу Рјешења- Закључка Градоначелника.

Прерасподјела средстава у оквиру потрошачке јединице - буџетског корисника врши се на основу Рјешења-Закључка надлежног одјељења, уз сагласност Одјељења за финансије:

- у оквиру расхода,

- у оквиру издатака за нефинансијску имовину, и

- у оквиру издатака за финансијску имовину, отплату дугова и осталих издатака.

4.

Изузетно од става 2. овог члана, не може се вршити:

- прерасподјела буџетских средстава на расходе за лична примања,

- прерасподјела буџетских средстава са расхода за бруто плате без сагласности

Градоначелника,

- прерасподјела буџетских средстава са суфинансирања пројеката за које је потписануговор.

Члан 11.

Градоначелник Града може, на приједлог Одјељења за финансије, средства распоређена Буџетом прераспоређивати у оквиру и између потрошачких јединица – буџетских корисника, у висини до 5% укупно усвојених средстава потрошачке јединице, којој се средства умањују.

Градоначелник Града може, на приједлог Одјељења за финансије, средства распоређена буџетом, која нису утрошена до 31.јануара наредне године, распоредити између буџетских корисника -потрошачких јединица до 5% од укупно усвојених средстава потрошачке јединице, којима се средства умањују.

Члан 12.

Градоначелник Града има обавезу да у оквиру извјештаја о извршењу Буџета информише Скупштину Града о извршеној прерасподјели средстава.

Члан 13.

Унос оперативног буџета за приходе, фонда 02 до 05, врши се на основу достављеног захтјева буџетских корисника -потрошачких јединица.

Захтјев буџетског корисника - потрошачке јединицеза унос оперативног Буџета за приходе из претходног става, заснива се на расположивим средствима.

Прерасподјела средстава из става 1. овог члана врши на основу Рјешења-Закључка буџетског корисника -потрошачке јединице.

Прерасподјела средстава из става 1. овог члана, која нису утошена до 31. јануара наредне године врши се на основу Рјешења-Закључка Градоначелника.

Члан 14.

За буџетске кориснике - потрошачке јединицекоји су у локалном трезору, плаћање се врши на основу образаца прописаних за трезорско пословање, а које доставља буџетски корисник - потрошачка јединица. Подаци унесени у обрасце за трезорско пословање буџетских корисника морају бити сачињени на основу вјеродостојних књиговодствених исправа.

Исправама се сматрају:

- обрачунске листе плата и накнада,

- предрачуни и уговори,

- рачуни за набавку средстава, материјала, робе и услуга,

- одлуке и рјешења надлежних органа из којих проистичу финансијске обавезе, и

- остале финансијске исправе.

5.

Члан 15.

За формалну, рачунску и суштинску тачност књиговодствених исправа, интерне контролне поступке којима подлијежу те исправе, као и за вјеродостојан унос исправа у главну и помоћне књиге Града одговара буџетски корисник - потрошачка јединица.

За вјеродостојан унос података у рачуноводствени систем, помоћне и у главну књигу трезора одговара Одјељење за финансије – Одсјек за трезор.

Члан 16.

У буџетску резерву, може се издвојити највише до 2,5% укупних буџетских прихода, умањених за планиране грантове за текућу годину.

Распоред средстава буџетске резерве врши се у складу са чланом 43. Закона о буџетском систему Републике Српске. Буџетска резерва представља дио планираних средстава буџета који се распоређује на основу одлука Градоначелника.

Средства планирана за буџетску резерву нису организационо и економски класификована.

Организациона, економска и функционална класификација биће одређена коришћењем средстава, на начин да се донесе одлука о реалокацији средстава са буџетске резерве на одговарајући организациони, економски и функционални код.

Градоначелник Града одлучује о коришћењу средстава буџетске резерве за подмирење хитних и непредвиђених расхода, који се појаве током буџетске године, а средства се одобравају у складу са Одлуком о начину коришћења средстава буџетске резерве.

Одобравање средстава за грантове може се вршити само у складу са Правилником о критеријумима и поступку за додјелу средстава гранта, удружењима од јавног интереса, осталим удружењима - Одлуком о поступку за додјелу средстава удружењима грађана која дјелују на подручју Града Бијељина.

Корисници средстава за грантове (помоћи) и средстава буџетске резерве дужни су да поднесу Извјештај о утрошку средстава даваоцима средстава, до истека рока за подношење годишњих финансијских извјештаја.

Члан 17.

Извршење Буџета у једној фискалној години обухвата буџетска средства и буџетске издатке остварене до 31.12. текуће фискалне године, као и средства и издатке остварене након тог датума, али не након истека рока за израду и достављање годишњих финансијских извјештаја, ако су испуњени законски услови да се износ тих средстава, односно издатака укључи у Буџет текуће фискалне године.

ПОСЕБНЕ ОДРЕДБЕ

Члан 18.

Исплата плата и осталих личних примања буџетских корисника врши се преносом средстава са Јединственог рачуна Трезора на текуће рачуне запослених у одговарајућим банкама.

Буџетски корисници су обавезни да правилно обрачунају плате и друга нето лична примања за све запослене, обрачунају порезе и доприносе за запослене и друга лица.

6.

Члан 19.

Обавезе по основу кредита и обвезница извршаваће се у износима који су доспјели за плаћање.

Обавезе по основу осталих издатака Буџета измириваће се по сљедећим приоритетима:

- обавезе по основу кредитних задужења,

- средства за порезе и доприносе на лична примања,

- средства за нето лична примања,

- средства за остала лична примања,

- средства за борачко инвалидску заштиту,

- поврат јавних прихода по основу аката надлежних органа,

- средства за обавезе према добављачима за робу, материјал и услуге,

- средства за обавезе према добављачима за инвестиције и инвестиционоодржавање, и

- средства за остале обавезе и грантове.

Члан 20.

Буџетски корисници, као и остали корисници буџетских средства, дужни су да се у поступку набавке роба, материјала и вршења услуга придржавају одредаба Закона о јавним набавкама Босне и Херцеговине.

Члан 21.

Контролу намјенског трошења буџетских средстава, као и поступања корисника буџетских средстава према одредбама ове Одлуке врши се према одредбама Закона о буџетском систему Републике Српске, Одлуке о формирању интерне контроле, Правилника о интерним контролним поступцима.

Члан 22.

Ако се у току фискалне године, издаци повећају, или средства смање, Градоначелник на приједлог Одјељења за финансије, може донијети одлуку о обустави извршења појединих издатака (привремено извршење буџета), не дуже од 45 дана.

Привременом обуставом извршења може се:

- зауставити стварање краткорочних обавеза,

- предложити продужење уговореног рока за плаћање,

- зауставити давање одобрења за закључивање уговора,

- зауставити пренос средстава према планираним износима за тромјесечје или неки други период.

Одјељење за финансије, у сарадњи са буџетским корисницима - потрошачким јединицама, припрема приједлог обима и мјера привременог обустављања извршења Буџета.

Мјере привременог обустављања извршења морају се примјенити на све буџетске кориснике - потрошачке јединице.

О Одлуци из става 1. овог члана, Градоначелник обавјештава Скупштину Града.

7.

Члан 23.

Сви буџетски корисници дужни су да у року од 15 дана од дана настанка промјене у својој организацији и статусу обавијесте Одјељење за финансије.

Члан 24.

Посебни приходи, накнаде по разним основама, наплаћене по посебним прописима и законома усмјериће се и трошити у складу са посебним програмима потрошње.

Члан 25.

Правилнике, упутства и инструкције о спровођењу ове Одлуке прописује Градоначелник Града.

Члан 26.

У мјери у којој су дефиниције или одредбе ове Одлуке у сукобу са другим Одлукама Града, одредбе из ове Одлуке имаће приоритет над одредбама других Одлука у стварима које се тичу извршавања Буџета по свим ставкама.

Уколико су другим Одлукама прописани новчани издаци из Буџета који се разликују од планираних износа по овој Одлуци или Одлуци о буџету за 2021. годину обавезно се примјењују одредбе и планирани износи предвиђени овом Одлуком и Одлуком о буџету града за 2021. годину.

Члан 27.

Градоначелник Града извјештава Скупштину Града о извршењу буџета полугодишње и годишње, а за три и девет мјесеци даје информацију о извршењу Буџета.

ЗАВРШНЕ ОДРЕДБЕ

Члан 28.

Ова Одлука ступа на снагу осмог дана од дана објављивања у "Службеном гласнику Града Бијељина".

СКУПШТИНА ГРАДА БИЈЕЉИНА

Број, 01-022-28/21 П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум, 31. март 2021. године

Александар Ђурђевић, с.р.